### NN 108/2022 (19.9.2022.), Odluka o naknadi za priključenje na plinski distribucijski ili transportni sustav i za povećanje priključnog kapaciteta

HRVATSKA ENERGETSKA REGULATORNA AGENCIJA

1599

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 34. stavka 1. Zakona o energiji (»Narodne novine«, broj 120/12, 14/14, 102/15 i 68/18) te članka 25. stavka 2. Metodologije utvrđivanja naknade za priključenje na plinski distribucijski ili transportni sustav i za povećanje priključnog kapaciteta (»Narodne novine«, broj 48/18), Hrvatska energetska regulatorna agencija je na 30. sjednici Upravnog vijeća održanoj 14. rujna 2022. godine donijela

ODLUKU

O NAKNADI ZA PRIKLJUČENJE NA PLINSKI DISTRIBUCIJSKI ILI TRANSPORTNI SUSTAV I ZA POVEĆANJE PRIKLJUČNOG KAPACITETA

I.

(1) Naknada za priključenje na plinski distribucijski ili transportni sustav i za povećanje priključnog kapaciteta (u daljnjem tekstu: naknada za priključenje) u dijelu troška pripremno-završnih radova određuje se za priključenje na distribucijski sustav za treće regulacijsko razdoblje 1. listopada 2022. – 31. prosinca 2026. kako slijedi:

|  |  |
| --- | --- |
| 915,20 HRK (121,47 EUR) | za kategoriju priključka I |
|  | (priključni kapacitet manji ili jednak 100 kWh/h), |
| 2.912,25 HRK (386,52 EUR) | za kategoriju priključka II |
|  | (priključni kapacitet veći od 100 kWh/h, a manji ili jednak 400 kWh/h), |
| 4.972,00 HRK (659,90 EUR) | za kategoriju priključka III |
|  | (priključni kapacitet veći od 400 kWh/h, a manji ili jednak 4.000 kWh/h), |
| 8.057,50 HRK (1.069,41 EUR) | za kategoriju priključka IV |
|  | (priključni kapacitet veći od 4.000 kWh/h). |

(2) Naknada za priključenje u dijelu troška pripremno-završnih radova određuje se za priključenje na transportni sustav za godine trećeg regulacijskog razdoblja 2022. – 2025. kako slijedi:

|  |  |
| --- | --- |
| 2.012,10 HRK (267,05 EUR) | za kategoriju priključka I |
|  | (priključni kapacitet manji ili jednak 40.000 kWh/h), |
| 3.435,20 HRK (455,93 EUR) | za kategoriju priključka II |
|  | (priključni kapacitet veći od 40.000 kWh/h, a manji ili jednak 200.000 kWh/h), |
| 5.567,00 HRK (738,87 EUR) | za kategoriju priključka III |
|  | (priključni kapacitet veći od 200.000 kWh/h). |

(3) U slučaju višestrukog priključenja, sukladno članku 19. Metodologije utvrđivanja naknade za priključenje na plinski distribucijski ili transportni sustav i za povećanje priključnog kapaciteta (»Narodne novine«, broj 48/18) (u daljnjem tekstu: Metodologija), naknada iz stavka 1. i 2. ove točke umanjuje se za 50%.

(4) U slučaju povećanja priključnog kapaciteta, sukladno članku 21. stavku 2. Metodologije, naknada iz stavka 1. i 2. ove točke umanjuje se za 20%.

II.

Naknada za priključenje u dijelu troška građenja priključka određuje se sukladno članku 20. Metodologije.

III.

(1) Naknada za priključenje u dijelu troška redovnog stvaranja tehničkih uvjeta u distribucijskom sustavu određuje se sukladno članku 8. Metodologije.

(2) Jedinični trošak i fiksni trošak za redovno stvaranje tehničkih uvjeta u distribucijskom sustavu za treće regulacijsko razdoblje 1. listopada 2022. – 31. prosinca 2026. određuju se za pripadajuću kategoriju priključka za svakog od operatora distribucijskog sustava s regulatornim računom u Prilogu 1. koji je sastavni dio ove Odluke

(3) U slučaju povećanja priključnog kapaciteta, sukladno članku 21. stavku 3. Metodologije, naknada iz stavka 1. ove točke umanjuje se za zbroj naknada za priključenje u dijelu troška za redovno stvaranje tehničkih uvjeta u distribucijskom sustavu uplaćenih kod priključenja i prethodnih povećanja priključnog kapaciteta.

IV.

Naknada za priključenje u dijelu troška izvanrednog stvaranja tehničkih uvjeta u distribucijskom ili transportnom sustavu određuje se sukladno člancima 9. – 14. Metodologije.

V.

Iznosi jediničnog troška za redovno stvaranje tehničkih uvjeta u distribucijskom sustavu iz Priloga 1. koji je sastavni dio ove Odluke izraženi su pri gornjoj ogrjevnoj vrijednosti Hg.

VI.

Naknada za priključenje na plinski distribucijski ili transportni sustav i za povećanje priključnog kapaciteta iz točke I. ove Odluke te jedinični trošak i fiksni trošak za redovno stvaranje tehničkih uvjeta u distribucijskom sustavu iz Priloga 1. ove Odluke iskazani su dvojno u kunama i eurima uz primjenu fiksnog tečaja konverzije 7,53450 kuna za jedan euro.

VII.

Danom stupanja na snagu ove Odluke prestaje važiti Odluka o naknadi za priključenje na plinski distribucijski ili transportni sustav i za povećanje priključnog (»Narodne novine«, broj 141/21).

VIII.

Ova Odluka objavit će se u »Narodnim novinama«, a stupa na snagu 1. listopada 2022.

Klasa: 391-35/22-01/33
 Urbroj: 371-04-22-2
 Zagreb, 14. rujna 2022.

Predsjednik Upravnog vijeća
 mr. sc. Danijel Žamboki, v. r.

PRILOG 1.

Jedinični trošak JTRKi u HRK/kWh/h (EUR/kWh/h) i fiksni trošak FTRKi u HRK (EUR) za redovno stvaranje tehničkih uvjeta u distribucijskom sustavu za treće regulacijskog razdoblja 1. listopada 2022. – 31. prosinca 2026. za svaku od kategorija priključaka za svakog od operatora distribucijskog sustava s regulatornim računom

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Naziv, sjedište i adresa operatora distribucijskog sustava | Jedinični trošak JTRKi u HRK/kWh/h (EUR/kWh/h) i fiksni trošak FTRKi u HRK (EUR) za redovno stvaranje tehničkih uvjeta u distribucijskom sustavu za kategoriju priključka | | | | | | | |
| I | | II | | III | | IV | |
| JTRKi | FTRKi | JTRKi | FTRKi | JTRKi | FTRKi | JTRKi | FTRKi |
| 1. | ENERGO d.o.o.  Dolac 14, 51000 Rijeka | 19,02 (2,52) | 0,00  (0,00) | 32,76 (4,35) | 5.000,00 (663,61) | 38,75 (5,14) | 25.000,00 (3.318,07) | 45,80 (6,08) | 75.000,00 (9.954,21) |
| 2. | EVN Croatia plin d.o.o. za distribuciju plina  Zagrebačka avenija 104, 10000 Zagreb | 13,13 (1,74) | 0,00  (0,00) | 51,33 (6,81) | 5.000,00 (663,61) | 85,95 (11,41) | 25.000,00 (3.318,07) | 100,27 (13,31) | 75.000,00 (9.954,21) |
| 3. | PLINARA d.o.o.  za opskrbu plinom  Industrijska 17, 52100 Pula | 0,00  (0,00) | 0,00  (0,00) | 28,65 (3,80) | 5.000,00 (663,61) | 53,56 (7,11) | 25.000,00 (3.318,07) | 61,03 (8,10) | 75.000,00 (9.954,21) |
| 4. | PLIN-PROJEKT d.o.o. za izgradnju plinovoda i distribuciju plina  Alojzija Stepinca 36, 35400 Nova Gradiška | 16,28 (2,16) | 0,00  (0,00) | 17,91 (2,38) | 5.000,00 (663,61) | 21,16 (2,81) | 25.000,00 (3.318,07) | 24,43 (3,24) | 75.000,00 (9.954,21) |